《寄高丞相》
元代·刘祁

青云自致不须阶，十稔从容位上台。负荷一堂森柱石，调和众口费盐梅。

勤劳密迩三朝重，寿考康宁七秩开。家道益昌孙有息，綵衣扶杖好归来。

作者简介：祁字京叔，浑源人。弱冠举金进士，廷试失意，即闭户读书。凡七年而殁，年四十八。京叔好三苏文，为学能自刻厉，文章议论，粹然一出于正。有《神川遁士集》二十卷、《处言》四十三篇、《归潜志》三卷。